A Tanács határozata

(2001. január 29.)

az AKCS-EK Partnerségi Megállapodás 96. cikke alapján Haitivel folytatott konzultációs eljárás lezárásáról

(2001/131/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerzödésre,

tekintettel az AKCS-EK Miniszterek Tanácsa 2000. július 27-i 1/2000 határozatával elözetesen végrehajtott, 2000. június 23-án Cotonouban aláírt AKCS-EK Partnerségi Megállapodásra (a továbbiakban: AKCS-EK Megállapodás) és különösen annak 96. cikkére [1],

tekintettel a tagállamok kormányai képviselöinek 2000. szeptember 18-i, 2000/771/EK határozatával ideiglenesen alkalmazott, az AKCS-EK Partnerségi Megállapodás végrehajtását követöen meghozandó intézkedésekröl és követendö eljárásokról szóló belsö megállapodásra [2], és különösen annak 3. cikkére,

tekintettel a Bizottság javaslatára,

mivel:

(1) Az AKCS-EK Megállapodás 96. cikkében említett alapvetö elvek sérültek Haiti választási törvényének be nem tartása révén.

(2) Az AKCS–EK partnerségi megállapodás 96. cikkével összhangban 2000. szeptember 26-án konzultációk zajlottak az AKCS-államokkal és Haitivel, amelynek során Haiti hatóságai kifejtették álláspontjukat.

(3) Haitiben továbbra sem támogatják a demokratikus alapelveket.

(4) Ezért intézkedéseket kell hozni, mint az AKCS-EK Megállapodás 96. cikke (2) bekezdésének c) pontjában említett "megfelelö intézkedéseket",

A KÖVETKEZÖKÉPPEN HATÁROZOTT:

1. cikk

A Haitivel az AKCS-EK Megállapodás 96. cikke alapján megnyitott konzultációk ezennel lezárásra kerülnek.

2. cikk

A mellékletben szereplö levélben körülírt intézkedések elfogadásra kerülnek, mint az AKCS-EK Megállapodás 96. cikke (2) bekezdésének c) pontja értelmében "megfelelö intézkedések".

3. cikk

Ez a határozat elfogadásának napján lép hatályba.

A határozat 2001. december 31-én veszti hatályát.

A határozatot legkésöbb 2001. december 31-ig felül kell vizsgálni.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2001. január 29-én.

a Tanács részéröl

az elnök

M. Winberg

[1] HL L 195., 2000.8.1., 46. o.

[2] HL L 317., 2000.12.15., 375. o.

--------------------------------------------------

MELLÉKLET

Haiti kormányához intézendö levél

Tisztelt Uram!

Az Európai Unió nagy fontosságot tulajdonít az AKCS-EK Egyezmény 9. cikkének. Az AKCS-EK partnerség alapját képezö demokratikus alapelvek és a jogállamiság a Megállapodás alapvetö eleme, így kapcsolatunk sarokkövét képezi.

E szellemben az Unió szoros figyelemmel kísérte a Haiti választási folyamatot és aggodalommal töltik el az Amerikai Államok Szervezete megfigyelö missziójának jelentésében említett szabálytalanságok, különösen a szenátorok megválasztásában az elsö fordulót követöen a választási törvény be nem tartása.

Emiatt az Európai Unió kifejezte a választási folyamattal kapcsolatos aggodalmait a 2000. július 12-i nyilatkozatában és jelezte, hogy aggodalmai figyelembe vételének elmulasztása visszavetheti a Haitivel folytatott együttmüködést.

Ezért az Európai Unió Tanácsa 2000. augusztus 2-án határozott arról, hogy konzultációra hívja meg a haiti hatóságokat és az AKCS-államokat azzal a céllal, hogy a helyzetet alapos vizsgálatnak vessék alá és megtalálják orvoslásának módjait.

A konzultációra 2000. szeptember 26-án, Brüsszelben került sor, és számos kulcskérdés megvitatása megtörtént. Az öexcellenciája Fritz Longchamp külügyminiszter úr által képviselt haiti hatóságok kifejtették álláspontjukat és elemezték a helyzetet.

Az álláspontok cseréje mindazonáltal nem vezetett elörehaladásra az Unió által felvetett kérdésekre kielégítö megoldás megtalálásában. Ezt követöen az Unió ideiglenes következtetéseiben sajnálatát fejezte ki amiatt, hogy aggodalmait nem vették számításba és kilátásba helyezte az AKCS-EK Megállapodásban megfelelöként meghatározott intézkedések meghozatalát. Következtetéseiben az Unió azt is jelezte, hogy tudatában van az ország súlyos társadalmi és gazdasági helyzetének és annak fontosságának, hogy a büntetés ne a haiti népet sújtsa.

Most az Európai Unió Tanácsa elhatározta, összhangban a szeptember 26-i ideiglenes következtetésekkel, hogy befejezi az AKCS-EK Megállapodás 96. cikke alapján megkezdett konzultációkat. Az Európai Unió Tanácsa így a 96. cikk (2) bekezdésének c) pontja alapján az alábbi megfelelö intézkedések megtételét határozta el:

a) nem bocsátja rendelkezésre a 8. EFA keretében a nemzeti helyreállítási program 44,5 millió eurós második csomagját

b) felfüggeszti a közvetlen költségvetési támogatást. Ez föként a strukturális alkalmazkodási programokat és az élelmiszerbiztonságot érinti.

c) a 8. EFA nemzeti helyreállítási program elsö csomagjából megmaradt pénzeszközöket olyan projektekre irányítja át, amelynek hasznát a haiti nép közvetlenül élvezi a civil társadalom és a magánszektor erösítésére, valamint olyan projektekre, amelyek a támogatják a demokratizálódást és alátámasztják a jogállamiságot.

d) a 9. EFA programozásának elökészítése a Bizottság küldöttsége által Haitin, szükség szerint a haiti kormánnyal egyeztetve. Az Európai Unió Tanácsa ellenkezö értelmü határozatáig a határozat érvényességi ideje alatt nem kerülhet sor értesítésre támogatások elosztásáról.

Az Unió célja továbbra is az, hogy ne a haiti népet büntesse, ugyanakkor fejezze ki elégedetlenségét a demokratikus alapelvek betartásának elmulasztása miatt. Az Unió szorosan nyomon fogja követni az alapvetö szabadságok és emberi jogok terén bekövetkezö fejleményeket. Ismételten kifejezi készségét a fokozott politikai párbeszédben való részvételre és a demokratizálódás folyamatához való hozzájárulásra. E célból 2001. december 31. elött kész felülvizsgálni e határozatot, amennyiben biztató fejleményeket tapasztal, de fenntartja magának a jogot további intézkedések meghozatalára, ha nem mutatkozik javulás.

a Bizottság részéröl

a Tanács részéröl

--------------------------------------------------